**Toshimitsu Motegi** (茂木 敏充, *Motegi Toshimitsu*, lahir 7 Oktober 1955) ialah seorang ahli politik Jepun dari Parti Demokratik Liberal (LDP), ahli Faksi Tsushima, dan ahli Dewan Perwakilan dalam Diet Jepun (badan perundangan kebangsaan), yang mewakili Daerah Wilayah Tochigi ke-5 , dan telah berkhidmat sebagai Menteri Luar Negeri sejak rombakan Kabinet oleh Perdana Menteri Shinzō Abe pada 11 September 2019.

Kehidupan awal dan pendidikan
-----------------------------

Berasal dari Ashikaga, Tochigi, Motegi dilahirkan pada 7 Oktober 1955. Beliau lulus dari Universiti Tokyo pada 1978 dan bekerja untuk syarikat perdagangan Marubeni Corporation dari 1978 hingga 1980. Selepas itu, beliau mendapat Ijazah Sarjana Dasar Awam pascasiswazah dari Sekolah Kerajaan John F. Kennedy Universiti Havard pada 1983, kemudian bekerja sebagai wartawan politik untuk Yomiuri Shimbun pada 1983, dan di syarikat perunding McKinsey & Co dari 1984 hingga 1992.

Kerjaya
-------

Beliau terpilih ke Dewan Perwakilan untuk pertama kalinya pada pilihan raya 1993 sebagai ahli Parti Baru Jepun yang mewakili Daerah Tochigi ke-5. Beliau menyertai LDP pada 1995.

Beliau dilantik sebagai Naib Menteri Kanan Hal Ehwal Luar Negeri pada Oktober 2002 di bawah Perdana Menteri Junichiro Koizumi. Koizumi mengangkatnya menjadi Menteri Negara untuk Hal Ehwal Okinawa dan Wilayah Utara, Dasar Sains dan Teknologi, serta Teknologi Maklumat pada September 2003.

Pada 1 Ogos 2008, Yasuo Fukuda melantiknya sebagai Menteri Negara yang bertanggungjawab terhadap perkhidmatan kewangan dan pembaharuan pentadbiran.

Beliau adalah profesor jemputan di sekolah lulusan Universiti Maklumat dan Telekomunikasi Global dari Universiti Waseda dari 2005 hingga 2010.

Kabinet Abe
-----------

Berikutan kejayaan LDP dalam pilihan raya 2012 yang menyaksikan pemilihan Shinzo Abe sebagai Perdana Menteri, Motegi dinobatkan sebagai Menteri Ekonomi, Perdagangan dan Industri pada Disember 2012.

Beliau meninggalkan Kabinet pada September 2014 untuk bertugas sebagai Ketua Jawatankuasa Pemilihan Parti Demokratik Liberal. Beliau dilantik sebagai Pengerusi Majlis Dasar LDP pada Ogos 2016.

Motegi dilantik sebagai Menteri Revitalisasi Ekonomi dan Menteri Negara untuk Ekonomi dan Fiskal pada 2017. Sebagai menteri, dia dikirim sebagai utusan khas untuk menandatangani Perjanjian Komprehensif dan Progresif untuk Perkongsian Trans-Pasifik di Santiago, Chile. Pada Ogos 2019, Motegi mengetuai rundingan dengan Wakil Perdagangan A.S. Robert Lighthizer untuk memuktamadkan perjanjian perdagangan baru antara Jepun dan Amerika Syarikat. *Nikkei* memberi julukan Motegi sebagai *Pembisik Trump Jepun* Jepun sebagai pengiktirafan atas peranannya dalam berunding dengan Presiden A.S. Donald Trump dan pentadbirannya. Abe melantik Motegi sebagai Menteri Luar Negeri pada September 2019 sebagai pengiktirafan atas kejayaan ini.

Pada 2018, Motegi didedahkan telah melanggar undang-undang pilihan raya Jepun. Beliau dituduh membuat sumbangan haram dupa untuk dewan pengundi melalui setiausaha peribadinya. Parti pembangkang menyeru peletakan jawatannya. Dia aktif mengumpulkan sokongan untuk pemilihan semula Abe sebagai Presiden Parti Demokratik Liberal pada tahun itu.

Motegi mengecam serangan Turki 2019 ke timur laut Syria. Beliau mengatakan dalam satu kenyataan: "Jepun sangat bimbang tentang operasi ketenteraan terbaru akan menjadikan penyelesaian krisis Syria lebih sukar dan menyebabkan kemerosotan keadaan kemanusiaan yang lebih buruk. Jepun sekali lagi menegaskan kedudukannya bahawa krisis Syria tidak dapat diselesaikan oleh tindakan ketenteraan dalam apa jua sekali pun."

Kabinet Suga
------------

Perdana Menteri Yoshihide Suga mengekalkan Motegi sebagai Menteri Luar Negeri selepas menjawat pada 16 September 2020. Oleh kerana Suga terkenal dengan kelemahanya dalam urusan luar negeri, ini memberikan Motegi kesempatan untuk membangun reputasi dan namanya, sambil mengekalkan inisiatif dasar luar yang dimulakan di bawah pemerintahan Abe.

Pada Oktober 2020, Motegi bertemu dengan Setiausaha Perdagangan Antarabangsa UK, Lizz Truss untuk menandatangani perjanjian perkongsian ekonomi dua hala yang dianggarkan akan meningkatkan eksport Britain ke Jepun sebanyak 17.2% (¥355 bilion) dan eksport Jepun ke Britain sebanyak 79.9% (¥1.775 trilion) dalam 15 tahun, berbanding tahap 2019. Dalam pakej perdagangan, tarif import Britain dijangka berkurang hingga 60% untuk daging lembu Kobe, 31% untuk makanan ringan coklat Jepun Pocky, 22% untuk tuna sirip biru, 13% untuk mi Udon, dan 6% untuk kicap.

Kehidupan peribadi
------------------

Hobinya merangkumi sukan, perjalanan, dan membaca.

Rujukan
-------

1. 1 2 3  "Abe Cabinet". *Japan Times* (dalam bahasa Inggeris). Dicapai pada 8 Januari 2013.
2. 1 2 3  "Toshimitsu MOTEGI". *Kabinet Perdana Menteri Jepun* (dalam bahasa Inggeris). Dicapai pada 29 Ogos 2020.
3. 1 2  "Profile of Minister for Foreign Affairs MOTEGI Toshimitsu". *Kementerian Luar Negeri Jepun* (dalam bahasa Inggeris). Dicapai pada 29 Ogos 2020.
4. 1 2 3  *Japan Times*, "Fukuda's new lineup", 3 Ogos 2008.
5. ↑  "Signing of the Comprehensive and Progressive Agreement for Trans-Pacific Partnership". *Kementerian Luar Negeri Jepun* (dalam bahasa Inggeris). Dicapai pada 31 Ogos 2020.
6. ↑  "Japan and U.S. approaching 'final stage' of trade talks, says negotiator Toshimitsu Motegi". *Japan Times* (dalam bahasa Inggeris). 22 Ogos 2019. Dicapai pada 1 September 2020.
7. ↑  Kato, Masaya (2019-12-09). "Japan's 'Trump whisperer' emerges as potential Abe successor". *Nikkei Asian Review* (dalam bahasa Inggeris). Dicapai pada 29 Ogos 2020.
8. 1 2  Shimada, Gaku (7 Ogos 2019). "Abe to pick trade point man Motegi as Japan's top diplomat". *Nikkei Asian Review* (dalam bahasa Inggeris). Dicapai pada 29 Ogos 2020.
9. ↑  Reynolds, Isabel; Nobuhiro, Emi (2 Februari 2018). "Incense Sticks Come Back to Burn Japan's Economy Minister". *Bloomberg* (dalam bahasa Inggeris). Dicapai pada 3 Februari 2018.
10. ↑  "Countries unite to oppose Turkey's Syria operation". *NBC News* (dalam bahasa Inggeris). 10 Oktober 2019.
11. ↑  Bosack, Michael MacArthur (16 September 2020). "Breaking down Suga's picks for his first Cabinet". *Japan Times* (dalam bahasa Inggeris). Dicapai pada 16 September 2020.
12. ↑  "Trade pact with Japan to cut British tariff on Pocky snack by 31%". *Japan Times* (dalam bahasa Inggeris). 24 Oktober 2020. Dicapai pada 4 November 2020.

| Jawatan politik
 |
| --- |
| Didahului oleh**Yukio Edano** | **Menteri Ekonomi, Perdagangan dan Perindustrian**2012–2014 | Diikuti oleh:**Yuko Obuchi** |
| Didahului oleh**Tarō Kōno** | **Menteri Luar Negeri**2019–kini | **Pemegang jawatan kini** |

| * l
* b
* s
Menteri Luar Negeri Jepun |
| --- |
| 
* Inoue
* Itō
* Ōkuma
* Aoki
* Enomoto
* Mutsu
* Saionji
* Ōkuma (kali ke-2)
* Nishi
* Ōkuma (kali ke-3)
* Aoki (kali ke-2)
* Katō
* Sone
* Komura
* Katō (kali ke-2)
* Saionji (kali ke-2)
* T. Hayashi
* Terauchi
* Komura (kali ke-2)
* Uchida
* Katsura
* Katō (kali ke-3)
* Makino
* Katō (kali ke-4)
* Ōkuma (kali ke-4)
* Ishii
* Terauchi (kali ke-2)
* Motono
* Gotō
* Uchida (kali ke-2)
* Yamamoto
* Ijuin
* Matsui
* Shidehara
* G. Tanaka
* Shidehara (kali ke-2)
* Inukai
* Yoshizawa
* Uchida (kali ke-4)
* Saitō
* Hiroda
* Arita
* S. Hayashi
* N. Satō
* Hirota
* Ugaki
* Arita
* N. Abe
* K. Nomura
* Arita
* Matsuoka
* Toyoda
* S. Tōgō
* Tōjō
* Tani
* Shigemitsu
* S. Tōgō (kali ke-2)
* Shigemitsu (kali ke-2)
* K. Suzuki
* Yoshida
* Ashida
* Yoshida (kali ke-2)
* Shigemitsu (kali ke-3)
* Kishi
* Fujiyama
* Kosaka
* Ōhira
* Shiina
* Miki
* Aichi
* Fukuda
* Ōhira
* Kimura
* Miyazawa
* Kosaka
* Hatoyama
* Sonoda
* Okita
* M. Ito
* Sonoda
* Sakurauchi
* S. Abe
* Kuranari
* Uno
* Mitsuzuka
* Nakayama
* Watanabe
* Mutō
* Hata
* Kakizawa
* Y. Kōno (1st)
* Ikeda
* Obuchi
* Kōmura
* Y. Kōno (kali ke-2)
* M. Tanaka
* Koizumi
* Kawaguchi
* Machimura
* Asō
* Machimura (kali ke-2)
* Kōmura (kali ke-2)
* Nakasone
* Okada
* Maehara
* Matsumoto
* Genba
* Kishida
* T. Kōno
* Motegi

 |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat
* Jepun

 |